Stefania Reindlowa

Stefania Reindlowa (født 24. februar 1922 i Kraków, død 11. mars 1993 samme sted) var en polsk turner.

I en del kilder står hun oppført som Stefania Reindl, blant annet i den offisielle OL-rapporten,Offisiell OL-rapport, del 2  (PDF), s. 446 men den polske olympiske komiteen omtaler henne med Reindlowa som etternavn.

Hun var medlem av Polens turnlandslag som deltok i OL i 1952, men vant ingen olympiske medaljer, hverken i lagkonkurransen eller individuelt. Det polske laget kom på åttendeplass i lagkonkurransen sammenlagt, og individuelt kom hun på 38.-plass sammenlagt, med 18.-plass i hopp som beste enkeltresultat.

Det gikk bedre for henne i VM-sammenheng. Hun deltok i 1950, fikk der bronsemedalje i frittstående. Sammenlagt kom hun på 38.-plass, og Polen kom på femteplass i lagkonkurransen.1950 World Championships   I VM 1954 kom hun på 59.-plass sammenlagt.Gymn Forum – 1954 World Championships Women's AA

 Referanser 

 Eksterne lenker 


Kategori:Polske turnere
Kategori:Deltakere for Polen under Sommer-OL 1952
Kategori:Gymnaster under Sommer-OL 1952
Kategori:Personer fra Kraków